รบกวนสอบถามค่ะ มีอาการปวดตาทั้ง2ข้างบางครั้งก็ปวดหัวร่วมด้วย เป็นได้เกือบอาทิตย์แล้วค่ะ ต้องทำงานกับคอมฯและมือถือตลอด พอพักสายตารู้สึกแสบ เคือง เหมือนมีอะไรอยู่ในตา บางครั้งมีอาการคล้ายตาฝ้า ลองใช้น้ำอุ่นประคบตาแล้วยังไม่ดีขึ้นเลยค่ะ ตอนนี้ทำงานกับคอมหรือมือถือได้แค่ไม่กี่นาทีก็ต้องหยุดทำเพราะปวดตา เลยอยากทราบว่าอาการจะรุนแรงถึงขั้นสายตาสั้นหรืออักเสบไหมคะ และแว่นกรองแสงสามารถช่วยได้หรือจำเป็นต้องใส่ไหมคะ ขอบมากค่ะ
สวัสดีค่ะ อาการปวดตา 2 ข้างร่วมกับปวดศีรษะดังกล่าวมา นึกถึงปวดหัวจากการใช้งานมากที่สุด โดยมักปวดสัมพันธ์กับการเพ่งสายตามองจอนานๆ มักมีอาการมากตอนเย็น อาจปวดร้าวไปที่เบ้าตาหรือลงมาที่ท้ายทอยได้ สาเหตุอื่นๆเช่นปวดไมเกรน มักปวดมากข้างเดียว ปวดจากสาเหตุในสมองมักปวดรุนแรง มีอาเจียนพุ่งได้ หรือปวดจากสายตาสั้น/ยาว/เอียงที่ไม่ได้แก้ไขเบื้องต้นพักการใช้งานสายตา ประคบเย็นให้สดชื่นได้ ถ้ามีสายตาผิดปกติ ควรใส่แว่นสายตาเพื่อแก้ไขไว้ตลอด แนะนำลองไปตรวจที่ร้านแว่นใกล้บ้านดูด้วยก็ได้ค่ะ กินยาแก้ปวดได้ พักผ่อนให้เพียงพอ แว่นกรองแสงที่ใช้หน้าจอคอมพิวเตอร์สามารถใช้ร่วมไปด้วยได้ค่ะหากปวดมากขึ้นเรื่อยๆ มองเห็นไม่ชัด ตาพร่า มีคลื่นไส้ อาเจียนเยอะ ควรรีบไปพบแพทย์